Gester han ich mich uf de Weg gmacht zum Lima erkunde. Äs isch nöd würklich ä schöni Stadt. Vo dänne acht Millione Iwohner hät sicher jede es Auto, oder das wo devo übrig bliebe isch.  Und die fahred immer all genau dänn uf Strass use, wenn ich in äs Taxi stiege. Defür sind Taxifahrer glatti Type. Meistens gönds währed de Fahrt no go Tanke, en neui Handyakku go holle oder mached en WC-Halt. Ein Taxifahrer hät mich e de Tankstell versuecht mit de Tankwärtinne z'verkupple. Aber sie händ beid dankend abglehnt. Er isch glaub eifach en schlächte Kuppler...